Univerzita Konštantína Filozofa v Nitre

[bookmark: _Toc294189122]7/2026 Doplnok č. 1 
k  Štatútu pre vnútorné hodnotenie kvality vysokoškolského vzdelávania Univerzity Konštantína Filozofa v Nitre

[bookmark: _Toc294189123]Štatút pre vnútorné hodnotenie kvality vysokoškolského vzdelávania Univerzity Konštantína Filozofa v Nitre zo dňa 18. marca 2021 sa mení a dopĺňa nasledovne:

Čl. I.
1. V Článku 1 ods. 3 sa za slová „v oblasti vysokoškolského vzdelávania” dopĺňa text:
„, vzdelávacích programov vedúcich k získaniu mikroosvedčenia a krátkych študijných programov.”.
2. V Článku 1 ods. 6 sa za slová „akademický titul” dopĺňa text:
„ vzdelávací program a udeľovať jeho absolventom mikroosvedčenie”.
3.     V Článku 2 ods.1  písm. i) sa za slová „zásadné zmeny” dopĺňa text:
         „a úpravy”	.
4.     V Článku 2 ods. 1 sa za písm. k) dopĺňajú písm. l) a m) v znení:
„m) schvaľuje vzdelávacie programy vedúce k získaniu mikroosvedčenia v subrámci  vysokoškolských kvalifikácií a ich úpravy a rozhoduje o zrušení týchto vzdelávacích programov, 
 l) 		udeľuje súhlas a odníma súhlas certifikovanej vzdelávacej inštitúcii s poskytovaním vzdelávacieho     programu vedúceho k získaniu mikroosvedčenia v subrámci vysokoškolských kvalifikácií a v subrámci profesijných kvalifikácií, ktorý zodpovedá jednému alebo viacerým akreditovaným študijným programom UKF.”.
5.	V Článku 3 ods. 1 sa číslovka 13 nahrádza číslovka 15 a za slovo „študentov” sa dopĺňa text:
	„zástupca zamestnávateľov, zástupca externého prostredia”.
6.	 V Článku 3 ods. 2 sa za slovo „rektor” dopĺňa text:
	„, alebo osoba z radu profesorov a docentov UKF podľa rozhodnutia rektora”.
7.	V článku 3 ods. 3 sa za slovo „UKF” dopĺňa text:
	„podľa rozhodnutia rektora”.
8. 	V Článku 3 sa za ods. 5 dopĺňa nový ods. 6 v znení:
	„6.	Zástupcu  externého prostredia v rade kvality navrhuje rektor.”.
	Doterajšie ods. 6 až 15 sa označujú ako ods. 7 až 16.
9. 	V Článku 3 ods. 7 sa text „funkciu predsedu” nahrádzajú textom „funkciu rektora”.
10.	V Článku 3 ods. 11 sa za číslovku 5 dopĺňa text: „a 6” a slová „podľa odseku 4” sa nahrádzajú textom „a zástupcu zamestnávateľov”.
11.	V Článku 4 ods. 2 sa za slovo „odbory” dopĺňa text:
	„a subrámec vysokoškolských kvalifikácií pre vzdelávacie programy vedúce k získaniu mikroosvedčenia”.
12. 	V Článku 4 ods. 3 za slovo „programy” dopĺňa text:
	„vzdelávacie programy vedúce k mikroosvedčeniu v subrámci vysokoškolských kvalifikácii ”.
13. 	V Článku 5 ods. 2 za slovo „programu” dopĺňa text:
	„, vzdelávacieho programu vedúceho k získaniu mikroosvedčenia”.
14.	V Článku 5 ods. 3 sa za slovo „skupine” dopĺňa text:
	„pre posudzovanie študijného programu”.
15. 	 V Článku 5 sa za ods. 3 dopĺňa nový ods. 4 v znení:
„4. Ak ide o  posúdenie vzdelávacieho programu vedúceho k získaniu mikroosvedčenia, členom pracovnej skupiny je aj odborník z praxe alebo zástupca zamestnávateľov s preukázateľnou profesijnou alebo odbornou kredibilitou.”.
Doterajšie ods. 4 a 5 sa označujú ako ods. 5 a 6.
16. 	V Článku 5 ods. 6 znie:
„6. Interných a externých členov pracovnej skupiny, ktorí nie sú stálymi členmi komisie rady kvality menuje predseda rady kvality.  Na tento účel si rada kvality môže vytvárať databázu posudzovateľov za jednotlivé študijné odbory. Zásady zápisu do zoznamu posudzovateľov rady kvality, postup tvorby dočasných pracovných skupín, podrobnosti prípravy hodnotiacej správy a odmeňovanie členov pracovných skupín, ktorí vypracovali alebo sa podieľali na vypracovaní hodnotiacich správ sa upraví osobitným vnútorným predpisom UKF.”.
17.	V Článku 7 ods. 4 sa text „je vždy” nahrádza textom „môže byť”.

Čl. II.
1.	Doplnok č. 1 k Štatútu pre vnútorné hodnotenie kvality vysokoškolského vzdelávania Univerzity Konštantína Filozofa v Nitre bol prerokovaný v Akademickom senáte UKF 
formou korešpondenčného hlasovania v období od 14. apríla 2026 do 17. apríla 2026 a schválený Vedeckou radou UKF dňa 23. apríla 2026.
2.	Doplnok č. 1 k Štatútu pre vnútorné hodnotenie kvality vysokoškolského vzdelávania Univerzity Konštantína Filozofa v Nitre nadobúda účinnosť dňom schválenia. 

